Ismagħini ibni: irrid inkellmek, waqt li intitinsab rieqed, b'idejk ċkejkna milwija taħt ħaddejk u b'xagħrek dehbi mmewweġ imwaħħal fuq ġbinek maħsul bil-għaraq. Ħrabt ħarba waħdi sa kamartek. Ftit minuti ilu, xħin kont bil- qiegħda magħluq ġo kamarti naqra gazzetta, mewġa qawwija ta' ndiema ħakmitni b'saħħitha kollha. Ma flaħtx għaliha iżjed. Ħassejtha toħinoqni. Imtebba' bil-ħtija ġejt ħada soddtok, 'Dawn huma l-ħsebijiet li għaddew minn moħħi, ibni: kont imgħaddab għalik, Qanfartek waqt li kont qed tilbes għall-iskola għaliex wiċċek ixxuttajtu kif ġie ġie. Ċanfartek għax ma naddaftx iż-żarbun. Għajjatt miegħek meta sibt li ħallejt xi ħwejjeġ jaqgħulek ma' l-art. Waqt li konna nieklu ċanfartek ukoll. Blajt f'ħin wieħed l-ikel. Qegħidt minkbejk fuq il-mejda. Ġallast ħafna butir fuq il-biċċa ħobż li kellek. U wkoll, meta jien kont sejjer għax-xogħol, u inti tlaqt tilgħab, dort lejja, xejjirtli b'idejk ċkejkna, u sejjaħt: 'Ħa nbus idejk, pa f, u jiena nkeddejt fija, u weġibtek, 'Inħallsekl Mur lejn id-dar 1' 'L-istess raġa' ġara wara nofs inhar. Waqt li jien kont ġej id-dar, ilmaħitek għarkubtejk tilgħab il-boċċi. Il-kslzetti kinulek kollha mqattgħin. Jien rajtek tifimar, wiċċek imwaqqa' l-art, meta ġgħaltek tgħaġġel quddiemi lejn id-dar. Il-kalzetti jqumu ħafna flus—u kieku kellek tistrihom minn butek, kont kieku tieħu ħsiebhom. Gib-quddiem għajnejk kulma rajt minn missierek, ibnil Loġika tassew fiergħa u bla ħajr kienet dik , tiegħi l . Tiftakar, l-aħħar darba, meta jien kont naqra f'kamarti, int dħalt qajl qajla, fuq ponot subgħajk, b'ħarsa mgerrxa f'għajnejkf Meta jien erfajt għajnejja minn fuq il-gazzetta, bla sabar għax qtajtli l-qari, int uqaft imfixkel fil-bieb. 'Xi trid 7' għaġġilt ingħidlek. Int maweġibtx, ġrejt lejja kemm kellek saħħa, xħett dirgħajk ma' għonqi, u bistni, bistni, bistni, u sidrek ċkejken tħaddan miegħi b'imħabba kbira, b'dik l-imħabba li Alla ħeġġeġ ġo qalbek li, ukoll jekk ma tiħux ħsiebha, ma tista' qatt tintemm. U mbagħad int tlaqt; jien smajt il-passi tiegħek telgħin it-taraġ. €Hekk hu, ibni; ftit ħin wara l-gazzetta waqgħet minn idejja, u biża' kbir ħassejtu jmarradli ruħi. Dak il-ħin int- baħt kif kont qed inġib ruħi miegħek, bla ħniena, kemm ġbidt għal xawatti, u ħassejt qalbi tingħafas. Drawwiti, fejn kienet qed twassalni7 Id-drawwa li nċanfrek, inwaqqa' l- ħtija fuqek u nmaqdrek — b'dawn jien ħallastek għax inti għadek ċkejken. Mhux għax ma ħabbejtekx; imma għax sten- nejt, għax ridt wisq minnek. €U hawn int urejt il-karattri tiegħek, tajjeb u sahiħ. Ma kienx jistħoqqlok dak kollu, ibni. Qalbek ċkejkna wriet kobor daqs il-kobor tas-sebħ in-nifsu li jinfirex fuq il-għoljiet wiesgħa. Dan int kollu wrejtu l-lejla meta, b'ħeġġa. miġnuna ta' mħabba ġejt tiġri lejja, u tbusni. Issa, mela, kollox għadda u ntesa, ibni. Ġejt fid-dlam fejn soddtok, inżilt għar- kubtejja fejnek, imqanqal, u mistħil Dan hu ħlas ċkejken; jien naf li inti ma tifhemx dawn il-ħwejjeġ ukoll jekk ingħidhomlok meta tkun imqajjem, imma nħoss li għandi ngħid dan li qiegħed ingħid. Waħdi, ħdejn soddtok, irrid naħiraq in-nar tas-sagrifiċċju, u nqerr ħtijieti. Nitlob 'l Alla li jsaħħaħni f'dan il-ħsieb li waħħalt f'rasi issa. Għada nkun tassew missierek l Inqatta' ż-żmien miegħek, inbati meta tbati int, u nidħak meta tidħak int. Jiena ngiddem xutf- tejja meta xi kliem, bla sabar, ikun irid joħroġ. Inżomm qud- diem għajnejja dan bħalkieku xi ħaġa qaddisa: ''Mhuwiex ħaġ'oħra ħlief tifel ċkejken l' 'Jisgħob bija li ħarist lejk bħallikieku kont xi raġel. Iżda kif qiegħed narak issa, ibni, mimdud għajjien fil-benniena tiegħek, issa nara li għadek tarbija. Il-bieraħ rajtek fuq driegħ ommok, rasek mistrieħa fuq spallejha. Jien ridt ħafna minnek, ħafna. 'Ibni l-għażiż l Ibni ċkejken l-għażiż Bniedem niedem. hawn mixħut għarkubtejh quddiemek, hawn f'dawl il-qamar. Irrid inbus subgħajk ċkejknin u ġbinek maħsul bil-għaraq.' Ġuże CHETCUTI